text: نائب صدر جمہوریہ ہند نے کہا کہ شمال مشرق کا علاقہ قدرتی وسائل سے مالامال ہے تاہم اپنی صلاحیت کا پورا پورا اور صحیح استعمال کرنے میں کچھ مسائل ضرور درپیش ہیں۔ جن میں دشوار گزار علاقے ، دور دراز علاقوں میں واقع آبادی ، بہتر رابطہ کاری یا کنیکٹیویٹی کا فقدان اور ناکافی بنیادی ڈھانچہ کی فراہمی شامل ہیں۔ شمال مشرقی خطے کو قومی دھارے میں لانے کیلئے کنیکٹیویٹی کو بہتر بنایا جانا چاہئے۔ سیاحت ، تجارت اور عوام کے مابین باہمی ربط وضبط کو بہتر بنانے کیلئے ہوائی کنیکٹیویٹی بھی ضروری ہے۔ ہمارا یقین ہے کہ کنیکٹیویٹی کے گلیارے کو اقتصادی گلیارے کی شکل میں تبدیل کیاجانا چاہئے۔